ไร่ทิพย์ สินค้าพื้นๆ ที่ขาดไม่ได้
ทุกคนคงสังเกตเห็นว่ามีหลายสิ่งเปลี่ยนไปจากเมื่อก่อน ซองน้ำตาลพริกป่น ที่สมัยก่อนพ่อค้าแม่ค้าต้องมานั่งบรรจุเอง แต่ตอนนี้มีแบบสำเร็จรูปให้เลือกสรร ไม่บอกก็รู้ว่า ตลาดนี้เป็นตลาดที่เติบโตเร็ว เพราะพ่อค้าแม่ค้าคงไม่อยากมานั่งบรรจุน้ำตาลพริกป่น เองอีกต่อไปแล้ว
31 มี.ค. 2561

ไร่ทิพย์ สินค้าพื้นๆที่ขาดไม่ได้ / โดย ลงทุนแมน
ทุกคนคงสังเกตเห็นว่ามีหลายสิ่งเปลี่ยนไปจากเมื่อก่อน
ซองน้ำตาลพริกป่น ที่สมัยก่อนพ่อค้าแม่ค้าต้องมานั่งบรรจุเอง
แต่ตอนนี้มีแบบสำเร็จรูปให้เลือกสรร
ไม่บอกก็รู้ว่า ตลาดนี้เป็นตลาดที่เติบโตเร็ว
เพราะพ่อค้าแม่ค้าคงไม่อยากมานั่งบรรจุน้ำตาลพริกป่นเองอีกต่อไปแล้ว
นี่คืออีกหนึ่งนวัตกรรม
เพราะบริษัทต้องมีการวิเคราะห์แล้วว่า สัดส่วนที่เหมาะสมของน้ำตาล และ พริกป่นในแต่ละซองต้องมากเท่าไรถึงจะพอดี ถ้ามากไปก็แปลว่าเปลืองวัตถุดิบ ถ้าน้อยไปผู้บริโภคก็ไม่ชอบ
แล้วถ้าเรามาลองคิดมูลค่าของตลาดเครื่องปรุงรสแบบซองนี้กันเล่นๆจะพบว่า
ราคาเฉลี่ยของเครื่องปรุงรสหนึ่งซองจะอยู่ที่ประมาณ 50 สตางค์
ราคานี้ดูเหมือนจะน้อยนิด
แต่ถ้าคิดว่าในข้าว หรือขายก๋วยเตี๋ยว ที่ซื้อกลับบ้าน ทุกห่อในประเทศนี้ จะต้องใส่ซองเครื่องปรุงรสให้ลูกค้า
คนไทยมี 60 ล้านคน กินข้าววันละ 3 มื้อ แปลว่ามี 180 ล้านมื้อต่อวัน
หรือ 65,700 ล้านมื้อในหนึ่งปี..
เราคงไม่รู้ว่าคนไทยซื้อห่อกลับบ้านเป็นสัดส่วนเท่าไร แต่ที่รู้คือ ตลาดนี้น่าจะมีมูลค่ามหาศาล
แล้วมีบริษัทอะไรที่เป็นเจ้าตลาดในธุรกิจนี้
เชื่อว่าทุกคนที่เคยซื้อก๋วยเตี๋ยวใส่ห่อกลับบ้าน เราต้องเคยเห็นซองน้ำตาลพริกป่นที่เขียนว่า “ไร่ทิพย์”
เมื่อหยิบซองขึ้นมาดูก็จะทราบว่า ผลิตภัณฑ์นี้เป็นของ บริษัท ไร่ธัญญะ จำกัด
บริษัทนี้เริ่มกิจการเมื่อปี 2500 มีเจ้าของคือตระกูล เลิศสกุลเจริญ
บริษัทนี้ที่ขายทั้ง ธัญพืช, ถั่ว, เครื่องเทศ, พริก ที่เรารู้จักกันในชื่อ ไร่ทิพย์
และที่สำคัญได้มีการนำสินค้าที่มีมาต่อยอด สร้างมูลค่ามากขึ้น จนกลายเป็น ซองเครื่องปรุงรส ทั้ง น้ำตาลทราย, พริก, พริกน้ำส้ม, พริกน้ำส้มบด
ซึ่งในปี 2559 มีรายได้รวมประมาณ 1,165 ล้านบาท กำไรประมาณ 51.7 ล้านบาท
ใครจะไปคิดว่าเจ้าของ เครื่องปรุงรส ที่เราเห็นกันชินตา จะสร้างรายได้ได้เป็นหลักพันล้านบาท
นี่ก็เป็นอีกหนึ่งธุรกิจที่เราสามารถสังเกตได้จากสิ่งรอบข้าง
ถึงแม้ว่าจะเป็นสินค้าพื้นๆ แต่ถ้าเรารู้จักนำมาต่อยอด แก้ไขปัญหาของลูกค้า เราก็น่าจะขายได้
ลูกค้าของไร่ทิพย์ ไม่ใช่คนกินก๋วยเตี๋ยว แต่เป็นคนขายก๋วยเตี๋ยว
แต่เดิมที่คนขายจะต้องมาบรรจุ น้ำตาล พริกป่นเอง ซึ่งเป็นงานจุกจิก
ไร่ทิพย์นำเสนอใหม่ว่าให้มอบหน้าที่นี้ให้เขาเอง
และเขาก็จะควบคุมปริมาณที่พอเหมาะ เท่าๆ กันทุกซองให้ด้วย
ถ้าผลที่ได้ คือซองเครื่องปรุงที่เป็นมาตรฐาน และมีราคาไม่แตกต่างจากเดิมมากนัก
คนขายก๋วยเตี๋ยวก็ยินดีที่จะเปลี่ยนมาใช้ซองเครื่องปรุงรสแบบบรรจุสำเร็จ
แล้วเรามีนวัตกรรมอะไรที่มาช่วยต่อยอดสินค้าพื้นๆที่ทุกคนใช้ พลิกให้เป็นสินค้าที่ขาดไม่ได้ แบบไร่ทิพย์ได้บ้าง?
ถ้าทำได้ เราก็อาจจะมียอดขายเป็นหลักล้านได้เหมือนกัน..
----------------------
<ad> เว็บไซต์คลังบ้าน เว็บที่รวบรวมประกาศขายบ้านของคุณจากการลงประกาศเพียงครั้งเดียว
ประกาศของคุณจะถูกเผยแพร่ในงานมหกรรมบ้านดี เว็บไซต์คลังบ้าน และเพจ Facebook บ้านดี
เข้าถึงตรงกลุ่มเป้าหมายคนหาซื้อบ้านทุกทำเล ในแต่ละจังหวัดด้วยหลากหลายช่องทางทั้งสื่อออนไลน์และสื่อออฟไลน์
ติดต่อ: 094-816-1666 Website: 
----------------------
Reference
-
-
-กรมธุรกิจการค้า